stanford-oval/wikipedia huggingface dataset:
אלכסנדרה לוקשין
ביוגרפיה > 2022

באליפות ישראל שנערכה באצטדיון גבעת רם, ירושלים בסוף יוני אותה שנה היא זכתה במדליית זהב בריצת 100 מטר משוכות בתוצאה של 13.64 שניות, לפני לינוי לוי (14.14 שניות) ושיר קרניבסקי (14.21 שניות), שתיהן ממכבי ראשון לציון.
במסגרת משחקי המכביה העשרים-ואחת שנערכו באצטדיון גבעת רם ב-19 ביולי, זכתה לוקשין במדליית כסף בריצת 100 מטר משוכות בתוצאה של 14.74 שניות, אחרי נועה לוי (14.19 שניות).
ביוגרפיה > 2023

באליפות ישראל 2023
באליפות ישראל שנערכה באצטדיון גבעת רם, ירושלים בסוף יולי אותה שנה היא זכתה במדליית זהב בריצת 100 מטר משוכות בתוצאה של 13.33 שניות.
ביוגרפיה > 2024

באליפות ישראל שנערכה באצטדיון הדר יוסף מחודש ביוני 2024 היא זכתה במדליית זהב בריצת 100 מטר משוכות בתוצאה של 13.48 שניות.
שיאים אישיים > אצטדיון

ריצת 100 מטר: 12.38 שניות (2021)
ריצת 200 מטר: 25.39 שניות (2021)
ריצת 400 מטר: 56.04 שניות (2014)
ריצת 100 מטר משוכות: 13.33 שניות (2023)
ריצת 400 מטר משוכות: 1:00.58 דקות (2014)
הערות שוליים

1 2  איסר רביץ, אתלטיקה קלה: מעין שחף והאחיות אלכסנדרה ודריה לוקשין שוות זהב, באתר הד הקריות, 2 ביולי 2015
אלכסנדרה לוקשין על בימת המנצחים, אליפות ישראל 2022
עיצוב פרמטרי

עיצוב קיר פרמטרי
עיצוב פרמטרי הוא מתודולוגיה שיטתית בתכנון בה הרכיבים במערכת מוגדרים ומותאמים על ידי שינוי פרמטרים מספריים ואינה מופעלת פעולה ישירה. שיטה זו, בין אם למטרות עיצוב, הנדסה וכל מטרה אחרת, כרוכה ביצירת קשר בין משתני קלט לאלמנטים המתקבלים, תוך שימוש באלגוריתמים.
המעצב מנהל דיאלוג עם התוכנה, התוכנה מכילה מערכת של משתנים קבועים ודינאמיים אותה המעצב קובע ומשנה בהתאם לשאיפה העיצובית. בעקבות שליטה באמצעות נתונים מספריים אין למעצב את היכולת לחזות באופן ברור את התוצר העיצובי. דיאלוג זה נעשה על ידי שני צירים עיקריים:
משתנים שמטרתם להגדיר צורה, חזרתיות, התפשטות דו־ממדית ותלת־ממדית, גודל, עובי וכו'.
משתנים שמטרתם להגדיר אילוצים כקווים מנחים בעיצוב, או אילוצים הנובעים מצורך הנדסי.
באמצעות הבנה ושימוש ב"חוקים" אלו ניתן לנווט ולהגיע אל הצורניות הסופית של האובייקט, המבנה או כל מטרה שלשמה נעשה שימוש בעיצוב הפרמטרי. מכיוון ששיטה זו מבוססת פעולות מחשב ניתן להגיע לתוצרים שלא ניתן לחשב במוח האנושי שילוב יכולות המחשב ויצירתיות הובילה וממשיכה להוביל לתוצרים מיוחדים וחדשניים.
טבע

עולם הטבע משמש כמקור השראה וחיקוי לעקרונות עיצוב פרמטרי. הצורות והחוקיות שניתן למצוא בתהליכים טבעיים מהווים בסיס לגישה הפרמטרית, בה ניתן ליישם חיקוי ולזקק רכיבים אסתטיים, סימטריים, וצורניים מהמערכות הביולוגיות. ביומימטיקה הוא תחום אשר נחקר על ידי מעצבים על מנת לאתר דפוסים והתנהגויות של אורגניזמים ולהכיל אותם בעולם העיצוב.
היסטוריה

עיצוב פרמטרי הוא אמנם מושג המתייחס לטכנולוגיה חדשנית ניתן למצוא את העיקרון של שימוש בפרמטרים ככלי עיצוב במקרים מוקדמים יותר. קפלת קולוניה גואל מאת האדריכל אנטוני גאודי נחשב לפרדיגמה בתחום העיצוב הדיגיטלי כאשר יצר את הדגם ההפוך של הקפלה.
דגם הכנסייה בנוי מחבלים ומשקולות על מנת ליצר מבנה אדריכלי מקשתות מורכבות ותקרות קמורות. המערכת שגאודי יצר במודל האדריכלי מייצגת שיטה אנלוגית וכולל את העקרונות עליהם מושתת עיצוב פרמטרי חישובי. הפרמטרים בהם השתמש הם כובד המשקולות, נקודות העיגון שלהן ואורך החבלים שעוברים בין משקולת למשקולת. באמצעות הגדרת פרמטרים מראש ושימוש בכוח הכבידה ניתן היה לייצר מגוון גרסאות של הקפלה על אותו המודל בעזרת הזזת נקודות העגינה, שינוי אורך החבלים, ומשקל המשקולות.
היסטוריה > אדריכלות ועיצוב היום

עיצוב פרמטרי השפיע עמוקות על תחום האדריכלות והעיצוב על ידי הגישה ליצירת צורות מורכבות ופתרונות עיצוביים. באדריכלות, עיצוב פרמטרי מאפשר שימוש בצורות חדשניות ולייעל את הביצועים המבניים. בעקבות זאת אנו זוכים לחוות מבנים אייקונים המאופיינים בצורות גאומטריות מיוחדות כמו מוזיאון הגוגנהיים בבילבאו של פרנק גרי או מתחם התערוכות Rho במילאנו של פוקסס.
בנוסף, העיצוב הפרמטרי תופס מקום בשלל דיסצפלינות העיצוב, אופנה, טקסטיל, מוצר, תכנון עירוני ועוד. הגישה של מעצבים לכלי זה מביאה איתה תוצרים בלעדיים ומיוחדים ומכניסה רובד חדש לעיצוב.
כלים ותוכנות

כיום ישנם מגוון תוכנות המציעות פלטפורמת מחשוב לתכנון פרמטרי:
Rhino- Grasshopper
Autodesk Revit
Autodesk Dynamo
CATIA
SolidWorks
Autodesk Inventor
Autodesk Maya
Fusion 360
Vectorworks
Marionette
3ds Max
ראו גם

טיפוגרפיה
תכנות חזותי
מבנה הכוורת - בעל דפוס צורני חוזר ושיטתי
קפלת קולוניה גואל. אנטוני גאודי
Rho Milano. Fuksas Architects
Hard

"Hard " הוא שיר של הזמרת הברבדית ריהאנה בהשתתפות הראפר יאנג ג'יזי מאלבום האולפן הרביעי שלה, "Rated R". השיר נכתב על ידי דה דרים, ריהאנה ויאנג ג'יזי. ב-10 בנובמבר 2009, השיר יצא כסינגל השני בארצות הברית ונשלח לתחנות רדיו. השיר הוא שיר היפ-הופ בשילוב כלי נשיפה צבאיים, שריקות סינתיסייזרים, ביטים חדים ופסנתר.
השיר היה לשיר ה-13 של ריהאנה שנכנס לעשירייה הפותחת במצעד הפזמונים בילבורד הוט 100 כאשר הגיע למקום ה-8, מה שהשווה אותה לזמרת ביונסה כאמנית עם הכי הרבה שירים בעשירייה הפותחת של ארצות הברית מאז תחילת המאה ה-21. השיר זכה להצלחה בארצות הברית כאשר הגיע למעמד פלטינה במדינה. הקליפ לשיר צולם בלוס אנג'לס בדצמבר 2009 ובוים על ידי מלינה מאטסוקס והקונספט שלו הוא קונספט צבאי. לאחר הקרנת הבכורה של הקליפ השיר נכנס למצעדים של קנדה, ניו זילנד והממלכה המאוחדת. על מנת לקדם את השיר ריהאנה ויאנג ג'יזי הופיעו איתו בטקס ה-AMA ובבית הקולנוע UCLA Pauley ובנוסף ריהאנה עצמה הופיעה איתו גם בסיבובי ההופעות "Last Girl on Earth Tour" ו-"Loud Tour".
רקע והרכב מוזיקלי

תחילה תוכנן כי השיר "Wait Your Turn" ייצא כסינגל השני מהאלבום אך לבסוף הוחלט כי "Hard" ייצא במקומו. ב-19 בינואר 2010 לאחר יציאת השיר יצאו גם רמיקסים של השיר בארצות הברית. בריאיון ל-MTV ריהאנה אמרה שבזמן שהייתה בפריז היא פגשה את כריסטופר "טריקי" סטיוארט שניגן כמה שירים עבורה ובהם "Hard". ריהאנה החליטה להקליט את השיר כיוון שהוא היה שונה מדברים שעשתה עד כה. סיוארט בריאיון ל-Rap-Up דיבר על השיר ואמר משטרת השם שלו לתאר שיר בעל אופי עצבני אך גם מתאים למועדונים. כשנשאל אם השיר יהיה גדול יותר מלהיט הענק של ריהאנה "Umbrella" אמר: "לא, זה שונה, זו כוכבת שעושה צעד בכיוון אחר לגמרי". השיר גם היה השיר הראשון שהראפר יאנג ג'יזי הופיע תחת כינוי זה.
השיר משלב אלמנטים של מוזיקת היפ-הופ בשילוב כלי נשיפה צבאיים, שריקות סינתיסייזרים, ביטים חדים ופסנתר ואורכו 4:20 דקות. הוא נכתב במפתח של B מינור בקצב של השפעות פופ ו-R&B ו-91 ביטים לדקה. טווח קולה של ריהאנה בשיר נע בין התווים הנמוכים (G3) לתווים הגבוהים (B4). כפי שציינה אילבה מאלון מ-NME, ריהאנה מאמצת את סגנון הקול של ג'יי זי בשורה "Brilliant, resilient, fan mail from 27 million". מבחינה לירית השיר עוסק בהדמיית כוח ועוצמה.
מיקומים במצעדים

בארצות הברית השיר הגיע למקום ה-8 ובכך הפך לשיר ה-13 של ריהאנה שמגיע לעשירייה הפותחת בארצות הברית מה שהופך אותה לזמרת הנשית שהכניסה הכי הרבה שירים לעשירייה הפותחת במדינה לצד ביונסה. במצעד הדאנס של ארצות הברית השיר הגיע למקום הראשון, למקום ה-9 במצעד שירי הפופ, ולמקום ה-14 במצעד שירי ההיפ-הופ וה-R&B. גם מבחינה מסחרית השיר זכה להצלחה במדינה כאשר הגיע למעמד פלטינה כפולה עם מכירות של 2 מיליון עותקים. בקנדה השיר גם זכה להצלחה כאשר הגיע למקום ה-9.
בניו זילנד השיר גם זכה להצלחה כאשר הגיע למקום ה-15 לאחר 5 שבועות ונשאר בעשרים העליונים במשך שבועיים נוספים. באירופה השיר זכה לפחות הצלחה כאשר הגיע למקום ה-26 בשוודיה ונשר מהמצעד לאחר שבוע, בממלכה המאוחדת השיר הגיע למקום ה-42 בלבד ונשאר מהמצעד לאחר 6 שבועות אך באוגוסט 2010 הוא נכנס שוב למצעד אך נשר לאחר 4 שבועות נוספים. במצעד שירי ה-R&B הבריטי השיר הגיע למקום ה-23 בלבד.
וידאו קליפ > רקע והרכב

הקליפ לשיר בוים על ידי מלינה מטסוקס וצולם בדצמבר 2009 בלוס אנג'לס. זה היה הקליפ הראשון של ריהאנה שבוים על ידי מלינה, שבהמשך ביימה קליפים נוספים עבור ריהאנה כמו "Rude Boy" ו-"Rockstar 101". לפני יציאת הקליפ, ריהאנה דיברה עליו בריאיון עם MTV ואמרה: "זאת אופנה-צבאית. הכול מוקף ברעיונות של משהו צבאי. יש לנו טנקים, יש לנו מדים, יש לנו מסוקים, יש לנו התפוצצויות... ציוד צמוד, המון בגדים חמודים, המון קליעים. מטורף." הקליפ יצא ב-22 בדצמבר 2009 והועלה לערוץ ה-VEVO הרשמי של ריהאנה.
הקליפ נפתח בריהאנה עומדת מול שורה של חיילים שחוזרים אחרי ריהאנה שצועקת את שורת הפתיחה של השיר ומצדיעים לה. לאחר מכן השיר מתחיל וריהאנה נראית במדבר כאשר ישנן התפוצצויות ברקע. בפזמון נראית ריהאנה מתגלגלת על אבנים שהיא מרוחה בבוץ ועומדת מאחורי קבוצה של חיילים שמחזיקה רובים. לאחר הפזמון נראית ריהאנה שהיא נמצאת בתור בונקר משחקת משחקי הימורים עם חיילים. בפזמון השני נראית ריהאנה שהיא עומדת על טנק ורוד ושרה את מילות השיר. לאחר מכן היא מתהלכת במדבר עם רובה שפניה מכוסות ברשת ולאחר מכן הבית של יאנג ג'זי מתחיל אותו הוא נראה שר שברקע חיילים יורים ויש הדי פיצוצים. בבית האחרון שלפני הפזמון ובפזמון עצמו כל הסצנות בקליפ חוזרות על עצמן על לסיומו.
וידאו קליפ > ביקורות

פיטר גסטון מ-"Spin" כתב שהקליפ של השיר מזכיר שילוב של "Rhythm Nation" של ג'נט ג'קסון ו-"Dirrty" של כריסטינה אגילרה: "בקליפ ריהאנה תפסה פאזה של מנורות שמאירות באור עמום, מתחמקת מפיצוצים במדבר ולוקחת הפסקה ממחנה אימונים כדי למרוח את עצמה בבוץ".
ג'יימס דיין מ-MTV News הראה את הקליפ למעריצים בכיכר טיימס בניו יורק כדי לשאול את דעותיהם. הרוב אמרו שהיא נראית "סקסית" בקליפ, והסכימו שהיא שונה מקליפים ותצוגות קודמות כאשר ישנה השפעה מחייה הפרטיים. ביל למב מ-"About.com" כתב: "אני חייב להודות שאני לא מבין את הנקודה של ריהאנה מזיזה את הצריח באקדח של טנק ורוד לבושה באוזניים של מיקי מאוס. נראה כי הקליפ לקח השראה במראה מאפגניסטן או עיראק כששאר השחקנים נראים קרובים ככל האפשר לאנשי צבא אמיתיים." לאמב מתח ביקורת על חוסר הרגישות והכיבוד של הקליפ בשימוש בצבא ובנשק להשמדה על מנת להציג את המלחמה באור זוהר, ואמר: "האם דאף ג'אם, חברת התקליטים של ריהאנה, צריכה להזכיר כי זה בא בעקבות המדינה ששלחה עוד 30,000 חיילים מארצנו למלחמה של ממש, בעיני רוחי זה אחד הצעדים הפזיזים ביותר והטעונים, של אמן פופ גדול בזיכרון האחרון שלי".
הופעות חיות

על מנת לקדם את השיר ריהאנה הופיעה איתו לראשונה במופע של ג'יי זי באצטדיון Pauley Pavilion. בנוסף היא גם הופיעה עם השיר במסגרת הופעה לקידום האלבום לרגל השקת הסמארטפון Nokia X6 בלונדון. בנוסף היא גם ביצעה את השיר בטקס ה-AMA ביחד עם השיר "Wait Your Turn". כשבועיים לאחר מכן היא שוב הופיעה עם השיר הפעם בתוכנית "סאטרדיי נייט לייב" ביחד עם השיר "Russian Roulette". כמה ימים לאחר מכן היא ביצעה אותו בטקס ה-BET Awards ובאירוע של רשת NBC.
בפברואר 2010 היא המשיכה להופיע עם השיר הפעם בתוכנית של אלן דג'נרס ביחד עם השיר "Don't Stop the Music". למחרת הא גם הופיעה ב-AOL Music Sessions עם השיר ביחד עם מספר שירים נוספים. יומיים לאחר מכן היא הופיעה עם השיר בסופרבול ביחד עם טימבלנד וג'סטין ביבר. במרץ 2010 היא הופיעה היא הופיעה עם השיר בטקס פרסי ניקלודיאון לצד שני שירים נוספים. במאי 2010 הופיעה בפסטיבל Radio 1's Big Weekend 2010, שם ביצעה את השיר כחלק מרשימת השירים של המופע ושנתיים לאחר מכן הופיעה שוב בפסטיבל עם השיר כחלק מרשימת השירים של המופע. בנוסף השיר היה חלק מרשימת השירים של סיבובי ההופעות "Last Girl on Earth Tour" ו-"Loud Tour".
ביקורות

גרג קוט מ-"Chicago Tribune" אמר כי "ריהאנה לוחצת על השיר עם עזרה של יאנג ג'זי". מוניקה הררה מבילבורד כתבה: "ריהאנה למעשה לוקחת את עמדת ההיפ הופ ואפילו מגייסת את הראפר האולטימטיבי יאנג ג'זי". הררה המשיכה ואמרה "אף כי אנו לא מוצאים את ריהאנה באזור הנוחות האופייני לה, הרי זה לא בדיוק מה שהיא כיוונה אליו עם החומר החדש שלה - והוא עובד". אלקסיס פטרידיס מה-The Guardian כינה את השיר כנקודת השיא של האלבום (לצד השיר "Rude Boy"): "שניהם מנצלים את הסגנון הקולי המושך ביותר של ריהאנה, מונוטוני." לאה גרינבלט מ-"Entertainment Weekly" הגיבה על סגנון הקול של ריהאנה ועל האישיות שהיא מאמצת בשיר: "ריהאנה מנפנפת בהיפ-הופ שלה, נשענת בכבדות על המבטא הקריבי שלה".
קרדיטים

דה-דרים, טריקי סטיוארט, ריהאנה וג'יי ג'קינס – כתיבה
טריקי סיוארט ודה-דרים – הפקה
רוס פארקין – עוזר הקלטה
מקבה רידיק – הפקה ווקאלית
מרקוס טובאר, בריאן "B-LUV" תומאס, אנדרו וויפר, כריס "TEK" א'ורין ופאט ת'ראל – מהנדסים
סדריק קולניירט, סבסטיאן סאליס, לואיס נבארו, טיילר ואן דאלן, ג'ייסון שרווד וסטיבן דניס – עוזרי מהנדסים
ג'יסן יהושוע – מיקסינג
ג'יאנקרלו לינו – עוזר מיקסינג
מונטה ניובל – קולות רקע
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 51 |  |
|  אירלנד | מצעד הסינגלים האירי | 33 |  |
|  ארצות הברית | בילבורד הוט 100 | 8 |  |
|  הממלכה המאוחדת | מצעד הסינגלים הבריטי | 42 |  |
|  יפן | יפן הוט 100 | 82 |  |
|  ניו זילנד | המצעד הניו זילנדי הרשמי | 15 |  |
|  סלובקיה | ČNS IFPI | 21 |  |
|  קנדה | קנדה הוט 100 | 9 |  |
|  שוודיה | סוורייטופליסטן | 26 |  |
מיקומי שיא > מצעדי סוף שנה

| 2010 | מיקום |
| --- | --- |
ארצות הברית: 49
ארצות הברית (שירי דאנס): 30
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | פלטינה x2 | 2,000,000 |
היסטוריית יציאות לאור

| מדינה | תאריך | פורמט | חברת תקליטים |
| --- | --- | --- | --- |
| ארצות הברית | 10 בנובמבר 2009 | רדיו קצבי |  SRP  דאף ג'אם  IDJMG |
| ארצות הברית | 10 בנובמבר 2009 | רדיו אורבני |  SRP  דאף ג'אם  IDJMG |
| ארצות הברית | 23 בנובמבר 2009 | רדיו עכשווי |  SRP  דאף ג'אם  IDJMG |
| ארצות הברית | 19 בינואר 2010 | הורדה דיגיטלית (רמיקסים) |  SRP  דאף ג'אם  IDJMG |
סקו פופאנה

סקו מוחמד פופאנה (בלועזית: Seko Mohamed Fofana, נולד ב-7 במאי 1995) הוא כדורגלן מחוף השנהב המשחק כקשר עבור סטאד רן מליגת העל הצרפתית ובנבחרת חוף השנהב.
קריירה

פופאנה נולד בפריז, צרפת. והחל את הקריירה שלו במחלקת הנוער של פריז. בגיל 15 עבר ללוריאן ולאחר שנתיים עבר לאנגליה כאשר הצטרף למנצ'סטר סיטי מהפרמייר ליג ב-2013 ומיד נשלח לקבוצת הפיתוח.
פופאנה החל לשחק בקביעות בקבוצת הנוער של המועדון ואף כבש מספר שערים. במהלך משחק ידידות של קבוצת המילואים של מנצ'סטר סיטי נגד רייקה, הוא ספג קריאות גזעניות משחקן היריבה וכתוצאה מכך שחקני סיטי עזבו את המגרש והמשחק בוטל.
בנובמבר 2014 הושאל פופאנה לפולהאם מהצ'מפיונשיפ עד ינואר 2015. הוא ערך את הופעת הבכורה שלו כמחליף והרשים מאוד, מה שהוביל להארכת תקופת ההשאלה עד סוף העונה. הוא כבש את שער הבכורה שלו בניצחון 0-2 על האדרספילד במרץ 2015. בסך הכל ערך 25 הופעות וכבש שער אחד בפולהאם לפני שחזר למנצ'סטר סיטי.
לאחר שערך שתי הופעות במדי מנצ'סטר סיטי במסע משחקים באוסטרליה, הושאל פופאנה לבסטיה מליגת העל הצרפתית לעונת 2015/2016. הוא ערך את הופעת הבכורה שלו בליגה הצרפתית במשחק הפתיחה של העונה ושיחק 90 דקות מלאות בניצחון 1-2 על ראן. בסך הכל ערך 32 הופעות וכבש שער אחד עבור בסטיה.
לאחר שלוש שנים במנצ'סטר סיטי, פופאנה חתם באודינזה מהסרייה א' האיטלקית לחוזה לחמש שנים תמורת 2.5 מיליון אירו. הוא ערך את הופעת הבכורה שלו במשחק הפתיחה של העונה בהפסד 0–4 לרומא.
באוגוסט 2020 חתם פופאנה על חוזה לארבע שנים בלאנס מהליגה הצרפתית. הוא כבש את שער הבכורה שלו במדי לאנס בפברואר 2021 נגד דיז'ון. בעקבות יכולת טובה, הוא זכה בתואר שחקן החודש של ליגת העל הצרפתית עבור ספטמבר 2021. במאי 2022 הוא זכה בפרס מארק ויוויאן פו ככדורגלן האפריקאי הטוב ביותר בצרפת לעונת 2021/2022, לאחר שכבש 8 שערים ב-37 הופעות. באוגוסט 2022 האריך את חוזהו בלאנס עד 2025.
ביולי 2023 חתם פופאנה בא-נסר הסעודית ל-3 שנים תמורת כ-25 מיליון אירו. בינואר 2024 הושאל לאל-איתיפאק עד לסוף העונה.
ב-1 בינואר 2025 חזר לצרפת וחתם בסטאד רן לארבע וחצי שנים.
נבחרת לאומית

פופאנה היה יכול לייצג את נבחרות צרפת או חוף השנהב מכיוון שהוריו משם. הוא ייצג את צרפת במספר נבחרות נוער לאומיות. באפריל 2017 בחר פופאנה לייצג את נבחרת חוף השנהב.
הוא ערך את הופעת הבכורה שלו בהפסד 0–2 למרוקו במוקדמות מונדיאל 2018 בנובמבר 2017.
נכלל בסגל נבחרת חוף השנהב לטורניר גביע אפריקה לאומות 2023.
הערות שוליים

↑  Lens captain Seko Fofana completes €25m transfer to Saudi Pro League side Al Nassr, theathletic
↑  LA LISTE באתר הרשמי של פדרציית הכדורגל האיבוארית, 28 בדצמבר 2023 (בצרפתית)
| נבחרת חוף השנהב – גביע אפריקה לאומות 2023 (אלופת אפריקה) |
| --- | --- | --- |
|  1 י. פופאנה •  2 דיומאנדה •  3 קונאן •  4 סרי •  5 סינגו •  6 ס. פופאנה •  7 קוסונו •  8 קסייה •  9 במבה •  10 קונאטה •   11 קראסו •  12 בולי • 13 בוגה •  14 דיאקיטה • 15 גראדל • 16 פולי • 17 אורייה • 18 א. סנגארה • 19 פפה • 20 קוואמי • 21 אנדיקה • 22 האלר • 23 ב. סנגארה • 24 אדינגרה • 25 דומבייה • 26 דיאלו • 27 אמאני • מאמן: גאסה |  1 י. פופאנה •  2 דיומאנדה •  3 קונאן •  4 סרי •  5 סינגו •  6 ס. פופאנה •  7 קוסונו •  8 קסייה •  9 במבה •  10 קונאטה •   11 קראסו •  12 בולי • 13 בוגה •  14 דיאקיטה • 15 גראדל • 16 פולי • 17 אורייה • 18 א. סנגארה • 19 פפה • 20 קוואמי • 21 אנדיקה • 22 האלר • 23 ב. סנגארה • 24 אדינגרה • 25 דומבייה • 26 דיאלו • 27 אמאני • מאמן: גאסה | חוף השנהב |
ריץ' כהן

| --- | --- |
אין תמונה חופשית
 לידה:  30 ביולי 1968 (בן 56) לייק פורסט, אילינוי, ארצות הברית 
 מדינה:  ארצות הברית 
 מקום לימודים:  אוניברסיטת טוליין 
 שפות היצירה:  אנגלית 
 www.authorrichcohen.com
 
ריץ' (ריצ'רד) כהן (Rich Cohen; נולד ב-30 ביולי 1968) הוא סופר, עיתונאי, ותסריטאי יהודי אמריקאי, מחברם של כמה רבי מכר בנושאים יהודיים.
ביוגרפיה

ריץ' כהן נולד בלייק פורסט, אילינוי, למשפחה יהודית אמידה של משפטנים עורכי דין וממציאים. אביו, הֶרבּ כהן, הוא מגשר ומומחה בניהול משא ומתן, ובביתם התארחו מפורסמים רבים מתחום המשפט והתקשורת. הוא גדל בשיקגו, בפרבר גלנקו שבחוף הצפוני של האגם.
כהן למד לתואר ראשון בספרות אנגלית, באוניברסיטת טוליין בשנת 1990. את דרכו בעריכה החל ב"ניו יורק אובזרוור" וב"רולינג סטון".
קריירה

ספרו הראשון, "יהודים קשוחים", 1998, עוסק בגנגסטרים היהודים הידועים של המאפיה, בברוקלין של תקופת היובש. הספר תורגם ללשונות רבות, בהן עברית.
ספרו השני "The Avengers‏", 2000, הוא סיפורה המיתולוגי והמסתורי של חבורת הנוקמים היהודים. בספר הוא עוקב אחר קבוצה של פרטיזנים שלחמו נגד הנאצים ביערות שסביב לווילנה, ליטא, ובסיומה של המלחמה, חשבה לבצע פעולות נקם ענקיות נגד הגרמנים. הספר זכה לשבחים רבים ולמחמאות וקיבל כמה פרסי ספרות. בתמונת העטיפה של הספר האנגלי מופיע הצילום הידוע של שלושת מנהיגי הפרטיזנים והנוקמים אבא קובנר, ויטקה קובנר ורוז'קה קורצ'אק, בכניסתם לגטו ווילנה החרב לאחר השחרור.
חיים אישיים

ריץ' כהן מתגורר ברידג'פילד, קונטיקט. הוא ביקר בישראל כמה פעמים ומקיים קשר רצוף עם קרובי משפחתו.
ספריו

פרק זה לוקה בחסר. אנא תרמו לוויקיפדיה ו.
1998: יהודים קשוחים, תרגמה מאנגלית: עפרה אביגד, הוצאת מודן, 1998
2000: "The Avengers: A Jewish War Story"
2002: "Lake Effect"
2004: "Machers and Rockers: Chess Records and the Business of Rock & Roll"
2006: "Sweet and Low: A Family Story"
2009: "Israel Is Real: An Obsessive Quest to Understand the Jewish Nation and Its History"
2012: "The Fish That Ate The Whale: The Life and Times of America's Banana King"
2012: "Alex and the Amazing Time Machine"
2013: "Monsters: The 1985 Chicago Bears and the Wild Heart of Football"
2016: "The Sun & The Moon & The Rolling Stones"
2017: "The Chicago Cubs: Story of a Curse"
2019: "The Last Pirate of New York: A Ghost Ship, a Killer, and the Birth of a Gangster Nation"
2021: "Pee Wees: Confessions of a Hockey Parent"
ספריו > כסופר צללים

2010: "When I Stop Talking, You'll Know I'm Dead by" כתב עם ג'רי ויינטראוב
2017: "Unstoppable: My Life So Far" כתב עם מריה שראפובה
רפרם חדד

רפרם חדד
רפרם חדד, דיוקן עצמי
רפרם (רפאל) חדד (נולד ב־26 ביוני 1976) הוא אמן וצלם ישראלי ותוניסאי, תיאם את תנועת מזון איטי (סלואו פוד, Slow Food) בישראל בין השנים 2005–2012.
אמנות ותרבות

רפרם חדד נולד ב־26 ביוני 1976 באי ג'רבה שבתוניסיה. סיים את לימודיו במוסררה שבירושלים בשנת 2004 ונסע לעבוד באיטליה אצל האמן מיקלנג'לו פיסטולטו (איט'), כחלק ממיזם UNIDEE העוסק בשינוי חברתי ומממן שהות באיטליה לאמנים צעירים. האמנות שלו סבה סביב תורת הפיסול החברתי, מונח שטבע האמן יוזף בויס.
החל משנת 2004 הוא מציג בתערוכות צילום ופיסול רבות. בין השאר עבד עם החוקר והסופר האיטלקי פרופ' אומברטו אקו על המיצב "מכונה אריסטוטלית", שהוצג בתערוכה "Arting Jerusalem". הציג תערוכות יחיד במוזיאון לתרבויות אירופה והים התיכון (צר') שבמרסיי ובפורום מקסימיליאן (גר') שבמינכן ועוד עשרות תערוכות קבוצתיות ברחבי העולם.
המסע ללוב

לאחר מספר ביקורים במדינות העוינות את ישראל, למשל סוריה, נסע במרץ 2010 ללוב מטעם מרכז אור שלום למורשת יהודי לוב כדי לצלם אתרים יהודיים, בהם בתי קברות ובתי כנסת. טרם כניסתו למדינה הזדהה כצלם יהודי תוניסאי שנשלח מטעם סוכנות צילום מקומית, וקיבל אישור לצלם בלוב. רפרם צילם אתרים רבים, בפרט בטריפוליטניה, אך כבר בימים הראשונים לביקורו הוצמד לו סוכן המשטרה החשאית הלובית, ורפרם השאיר הנחיות למקרה שייעצר.
בשהותו בדרנה שבקירנאיקה נעצר לראשונה לחקירה, אך שוחרר כעבור זמן קצר. ביום העשירי למסעו – בו תכנן לצאת מן המדינה – נעצר בידי המשטרה החשאית של לוב בחשד לריגול מטעם המוסד, או למצער סחר בנשק או הלבנת הון. בהמשך העריך פדהצור בנעטיה, יושב ראש המרכז, שהמודיעין המקומי היה דרוך במיוחד בשל מפגש הליגה הערבית שהתקיים בטריפולי הבירה כשבוע לאחר מכן, ושהאזרחות הישראלית שנחשפה הוסיפה גם היא לחשש.
על עצם השהייה במאסר נוספו קשיים נוספים: במשך מספר שבועות סבל רפרם עינויים, בהם מכות במוט ברזל, מכות חשמל, שלילת שינה ועמידה ממושכת; תנאי התברואה היו גרועים, ויתושים הטרידו בלילות; לוב היא אחת המדינות החמות בעולם, ושוררת בה טמפרטורה של כ־40–46 מעלות בממוצע לאורך החוף, ואף יותר בפנים המדינה – אך לא תמיד סופקו מים; השעמום, לצד החוסר בשעון ובתחושת זמן, איימו להוציאו מדעתו. כדי להתגבר על הבעיות האחרונות, אלתר רפרם לוח שחמט ממגשיות אוכל וכלים מפקקים ושיחק בהם עם עצמו, והאזין לקריאות המואזין ולחילופי השומרים שסימנו עבורו את הזמנים.
לאחר שנודע בישראל על מעצרו הוטלה צנזורה על הפרשה עד שחרורו. בהמשך, שלח המרכז מכתבים ללוב במטרה להסביר את מטרת הנסיעה, ובמקביל פנו שר החוץ ליברמן וראש הממשלה נתניהו לעמיתיהם ברוסיה ובארצות־הברית, בצרפת, בבריטניה ובייחוד באיטליה, בניסיון לשכנע דרכם שאין מדובר במרגל. לאחר שמגעים אלו עלו בתוהו, קודמה עסקה לשחרורו, בתיווך איש העסקים היהודי האוסטרי מרטין שלאף, וכן וולטר ארביב, יהודי ממוצא לובי ובעל חברת תעופה קנדית. אלו יצרו קשר עם סיף אל-אסלאם קדאפי – בנו של שליט לוב.
בתחילה דרשה לוב לאפשר למשט בחסות "קרן קדאפי" להגיע לעזה, אך הצעה זו נתקלה בסירוב ישראלי. בתום חודש נוסף הוסכם על שחרור חדד, שהוצג בלוב כמחווה לתוניסיה לקראת הרמדאן שחל מספר ימים אחר־כך. בתמורה הוסכם שהספינה תעגון באל-עריש (מצרים) ושתוכנה יועבר לרצועת עזה דרך מעבר רפיח, הותר ללוב להקים בעזה כעשרים מבנים טרומיים, וישראל שחררה מספר אסירים פלסטיניים. במוצאי השביעי באוגוסט הוטס רפרם במטוסו הפרטי של שלאף לווינה, ולמחרת חזר לישראל עם ליברמן. מאז אירועים אלו, והפרסום שהקנו לו בעל־כרחו, הפסיק רפרם את מסעותיו למדינות עוינות (למעט תוניסיה).
בסוף 2012 יצא לאור ספרו על הפרשה, "מדריך רפרם לכלא הלובי: איך לשרוד 170 יום בצינוק עם קדאפי", בהוצאת עם עובד.
חיים אישיים

מתגורר לסירוגין ביפו ובתוניסיה.
הערות שוליים

↑  UNIDEE2004
↑  רגב גולדמן, "מפעל חיים", זמן חולון-בת-ים (מעריב) (עמ' 48–50), 13 באוגוסט 2010 (באתר מרכז אור שלום)
↑  ישראלי מנסה לשמר את ההיסטוריה של היהודים בלוב, באתר העולם מבית PRX, ‏14 באוקטובר 2011 (באנגלית)
↑  רוני קובן, עובדה (ערוץ 2), ‏השבוי הישראלי בלוב מדבר לראשונה, באתר ‏מאקו‏, 24 בפברואר 2011 (אורך: 26:33)
יעקב בראון, להישאר בחיים בכלא הלובי, באתר ערוץ 7, 18 באפריל 2013
↑  אורן פרסיקו, שקט בבקשה, באתר העין השביעית, 12 באוגוסט 2010
↑  אביאל מגנזי, "שליחים קודמים שלנו ללוב כבר הסתבכו", באתר ynet, 9 באוגוסט 2010
↑  רעות ברנע, אוכל שחור-לבן: רפרם חדד מחבר בין אוכל לפוליטיקה, באתר כלכליסט, 20 באוגוסט 2017
↑  יוסי מלמן, השליח המיוחד לאזורי סכנה, באתר הארץ, 23 בספטמבר 2011
↑  ברק רביד, אזרח ישראלי-תוניסאי שנעצר בלוב, שוחרר לאחר חמישה חודשים בכלא, באתר הארץ, 8 באוגוסט 2010
↑  י' הרשלר, "השליחים", יום ליום (עמ' 35–37), 21 בספטמבר 2010 (באתר מרכז אור שלום)
↑  רוני סופר, חזר הביתה: הישראלי שנעצר בלוב נחת בנתב"ג, באתר ynet, 9 באוגוסט 2010
יוסי אלי ואלי ברדנשטיין, כך הסתבך רפאל חדד שישב בכלא הלובי, באתר nrg‏, 10 באוגוסט 2010
אייל לוי, גיבורים בעל כורחם, באתר nrg‏, 9 במאי 2011
↑  מדריך רפרם לכלא הלובי באתר עברית (קורא ספרים אלקטרוני)
| --- | --- |
בקרת זהויות :  NLI: 987007491750605171  ISNI: 0000 0004 1890 9124  LCCN: n2013057966  VIAF: 299067717   WorldCat (עם VIAF): 299067717
The Off-Season

The Off-Season הוא אלבום האולפן השישי של הראפר האמריקאי ג'יי קול. האלבום יצא לאור ב-14 במאי 2021, על ידי חברות התקליטים דרימוויל רקורדס, רוק ניישן ואינטרסקופ רקורדס.
האלבום קיבל מועמדות בטקס פרסי גראמי ה-64 בקטגוריה אלבום הראפ הטוב ביותר.
רקע

ב-7 באוגוסט 2018 הוציא קול את "Album of the Year (Freestyle)" בליווי וידאו קליפ. בסמוך לצאתו הכריז על The Off-Season, שיקדים את צאתו של מה שתוכנן במקור להיות אלבום האולפן השישי שלו, The Fall Off. בתיאור לסרטון נכתב: "The Off Season coming soon... All roads lead to The Fall Off - Cole". בראיון לבילבורד בספטמבר 2018 הודיע קול כי הוא מתכנן לקחת זמן ב-2019 מסיבוב הופעות עד סיום עבודתו על The Off-Season,‏ The Fall Off והפרויקט של האלטר אגו שלו קיל אדוורד.